Dame i gospodo izaslanici, uvaženi gosti, srdačno vas pozdravljam i otvaram 20. sjednicu Doma naroda Parlamentarne skupštine BiH. [[INTONIRANJE HIMNE]] Na sjednicu su pozvani naši redoviti gosti, predsjedatelj Vijeća ministara i članovi Vijeća ministara, predstavnici Ureda za informiranje, predstavnici Ureda za razmatranje žalbi, Izvozno-kreditne agencije BiH, Upravnog odbora Radio-televizije BiH. Sjednici je nazočno 15 izaslanika, 5 iz bošnjačkog naroda, 5 iz hrvatskog naroda i 5 iz srpskog naroda. Kao što vam je naznačeno u pozivu za sjednicu, u skladu sa člankom 155. Poslovnika na početku sjednice, a prije rasprave o dnevnom redu izaslanicima će biti omogućeno postavljanje izaslaničkih pitanja u usmenom obliku. Podsjećam da su vam zajedno sa pozivom za 20. sjednicu Doma naroda upućeni i dopisi u vezi sa procedurom postavljanja izaslaničkih pitanja u usmenom obliku. Navedeni dopis odnosno obavijest o mogućnosti postavljanja izaslaničkih pitanja u usmenom obliku na 20. sjednici Doma naroda Parlamentarne skupštine BiH također je upućen predsjedatelju Vijeća ministara BiH, Generalnom tajništvu Vijeća ministara BiH. U skladu sa člankom 156. stavak (1) Poslovnika najava za postavljanje izaslaničkih pitanja u usmenom obliku dobijena je od: izaslanika Denisa Bećirovića za predsjedatelja Vijeća ministara BiH, gospodina Zorana Tegeltiju, i izaslanika Zlatka Miletića za predsjedatelja Vijeća ministara BiH, gospodina Zorana Tegeltiju. U skladu sa člankom 156. stavak (2) Poslovnika ove najave dostavljene su i predsjedatelju Vijeća ministara BiH i onom članu Vijeća ministara na kojeg se eventualno pitanje odnosi. Želim vas podsjetiti i na to da smo uputili obavijest Javnom radiotelevizijskom servisu BiH radi osiguranja izravnog televizijskog prijenosa ovog dijela sjednice u skladu sa člankom 155. stavak (1) Poslovnika. A sada možemo započeti postavljanje usmenih izaslaničkih pitanja i davanjem dogovora. Riječ dajem izaslaniku Denisu Bećiroviću.
Moje pitanje upućeno je predsjedavajućem Vijeća ministara BiH, Zoranu Tegeltiji, a odnosi se na vrlo opasan i agresivan napad organa bh. entiteta Republika Srpska na ustavni poredak države BiH. Smatram da osim sudske vlasti i predstavnici izvršne i zakonodavne vlasti 2 na nivou BiH ne smiju podcjenjivati opasnost napada na ustavni poredak BiH koji je počeo u oktobru 2021. godine. U vezi s tim jako je važno da u najvišem zakonodavnom organu BiH istaknemo neke neoborive činjenice, a one su : država BiH, odnosno Parlamentarna skupština BiH nikada nije usvojila nijedan zakon, a za koji gotovo jednoglasno nisu glasali svi poslanici i delegati oba doma Parlamentarne skupštine BiH. Entitet Federacija BiH nikada nije usvojio nijedan zakon kojim bi otimao nadležnosti države BiH ili drugog entiteta. Pvi put nakon Dejtona imamo situaciju da entitet Republika Srpska je krenuo u jednostrano i nezakonito rušenje državnih zakona BiH. Dame i gospodo, nijedan bosanskohercegovački zvaničnik u izvršnoj i zakonodavnoj vlasti, a posebno u sudskoj nema pravo da šuti dok traje otvoreni pokušaj ubijanja jedne od najstarijih evropskih država, države Bosne i Hercegovine. Nijedan bh. zvaničnik nema pravo da žmiri pred tom činjenicom.
Gospodine Bećiroviću, samo vodite računa o vremenu. Imat ćete prigodu još komentirati.
Gospodine Čoviću, četri mjeseca ste predsjedavajući i niste sazvali nijednu redovnu sjednicu. 120 dana kršite Poslovnik, a mene upozoravate na par sekundi.
Ja ću Vas zamoliti, vodite računa o vremenu gospodine Bećiroviću.
Čuvajte Poslovnik, a ne samo Republiku Srpsku gospodine Čoviću. Dalje, moram reći da
Gospodine Bećiroviću, ja Vas molim da zaključite Vaše izlaganje, jer ste izašli iz okvira postavljanja pitanja.
savremena historija ne poznaje političare koji su tako mirno šutili nad činjenicom da se razara jedan ustavni poredak kao što je slučaj u Bosni i Hercegovini. Mi ne smijemo nikada pristati na taj svjetski presedan. Da li je ikada ijedan niži nivo vlasti u nekoj državi rušio državne zakone? To je nemoguće i prema domaćem i međunarodnom pravu. Može li to uraditi Andaluzija u Španiji, Štajerska u Austriji, Vojvodina u Srbiji, Bavarska u Njemačkoj, regije Veneto, Lombarija u Italiji i da ne pobrajam dalje? Pa ne može nigdje. Zato to ne može ni u Bosni i Hercegovini. Vrijeme je da to vrlo jasno i glasno kažemo i zato očekujem sada odgovor od predsjedavajućeg Vijeća ministara da čujem šta je on učinio kao prvi čovjek izvršne vlasti, odnosno Vijeća ministara BiH, da li je informirao zemlje svjedoke Dejtonskog mirovnog sporazuma da je u toku napad na ustavni poredak? Hvala. 3
Hvala kolega Bećiroviću. Ja ću Vas zamoliti da se držimo Poslovnika i svega onoga što Poslovnik definira kako ne bi morali koristiti do kraja sve odredbe Poslovnika. Obzirom da nemamo predsjedatelja Vijeća ministara nazočnog na današnjoj sjednici, ja predlažem da zatražimo od predsjedatelja Vijeća ministara odgovor u pisanoj formi kako bi ga i dobili, pa možemo raspraviti na idućoj sjednici. Izvolite kolega Bećiroviću.
Bez obzira što gospodin Tegeltija nije došao na uredno zakazanu sjednicu Doma naroda, ja mislim da je to kukavički čin, trebao je doći ovdje i odgovoriti barem javnosti BiH. Tim prije, jer je jako važno da mi iz Parlamenta BiH pošaljemo neke važne poruke, a važne poruke koje mi možemo poslati iz Doma naroda su da je naša ustavna i zakonska obaveza zaštititi mir i sigurnost u BiH, mir i sigurnost i za Srbe, i za Hrvate, i za Bošnjake, i Ostale, i za svakog čovjeka u ovoj zemlji. Naša je obaveza da čuvamo ustavni poredak BiH, položili smo zakletvu da to moramo činiti i u tom smislu važno je da pošaljemo poruku da svi oni koji ugrožavaju ustavni poredak ugrožavaju mirovni proces u BiH.
... kolega Miletiću. Izvolite.
Hvala lijepo uvaženi predsjedatelju. Da bi uštedio vrijeme, sve prisutne srdačno pozdravljam, moram vam reći da kad sam razmišljao da li uopšte šta da pitam ili ne, s obzirom da se nismo sastali sedam mjeseci, a ko zna hoćemo li se do kraja mandata još i jednom sastati u ovom sazivu, ipak sam razmišljajući o tome, htio da iskoristim, evo, priliku da možda postavim pitanje koje po mojoj osobnoj ocjeni možda i najznačajnije trenutno u BiH, a ono se odnosi na težak ekonomski i socijalni položaj svih građana u BiH, znači predstavnika ili pripadnika svih naroda, pogotovo sa aspekta što smo imali priliku u nekoliko zadnjih mjeseci da čujemo, da ne bih ovdje spominjao imena jer je to malo degutantno da pojedini dužnosnici iz Federacije tvrde da su naši građani rasipnici, pojedini sa državnog nivoa govore našim građanima, između ostalog, da su razmaženi, sad čujem iz Republike Srpske da građani Republike Srpske nikad bolje u životu nisu življeli ko sad, što je ovako vrlo degutantno i vrlo licemjereno, da ne kažem neki teži izraz, s obzirom da sigurno 30% građana BiH živi jako siromašno, a 50% građana živi na granici siromaštva. Šta sam u biti želio da pitam, kad su u pitanju ova posljednja dešavanja u globalnom svijetu i u Evropi, a na osnovu posljednjih ekonomskih pokazatelja enormnog rasta cijena različitih proizvoda u BiH koji su prije svega izazvani svjetskom energetskom i pandemijskom krizom, ako hoćete u zadnje vrijeme i vojnom krizom između Ruske Federacije i Ukrajine, kad je u pitanju BiH posebno cijene energenata, usluge transporta, prehrambenih poizvoda, repro materijala, sirovina u raznim privrednim ili gospodarstvenim oblastima, ovdje je pogotovo interesantno s aspetka BiH, industrijska proizvodnja, pa evo primjer metalne industrije, o poljoprivredi da i ne govorim, sve te grane u BiH su na koljenima. Mnogi poljoprivrednici i ratari odustaju od proizvodnje i u toj oblasti svaki dan imamo sve veći broj nezaposlenih lica i zaista moja intencija je da predsjedavajućeg Vijeća ministara u ime građana BiH zamolim sljedeće, da mi odgovori na sljedeće pitanje – da li će i kada po ovom pitanju sa vladama Federacije BiH i 4 Republike Srpske koordinirati i donijeti paket mjera za ublažavanje posljedica koje ovako osiromašene građane i ugrožene privrednike, gospodarstvenike u BiH, naprimjer uvođenjem diferencijalne stope PDV-a, ukidanjem pojedinih akciza, subvencioniranjem troškova građana, potpore umirovljenicima, poljoprivrednicima i drugim mjerama? S obzirom da, evo, predsjedavajući Vijeća ministara trenutno nije prisutan, evo, nakon Vašeg komentara, ja ću dati još jednu sugestiju. Hvala.
Hvala. Evo, kako ste sami kazali, predsjedavajući Vijeća ministara nije nazočan, tako da ćemo ga zamoliti da u pisanoj formi odgovori na Vaša pitanja. Vama dajem mogućnost da još jednom to prokomentirate. Izvolite.
I da se zahvalim ujedno i na prisustvu ministrima iz Vijeća ministara s obzirom da, makar preko medija da smo informirani da će sutra sjednica biti Vijeća ministara, evo ja molim, s obzirom da vidim ovdje ministre iz reda hrvatskog naroda, zaista da vas iskreno zamolim u ime građana da pokušate ovo pitanje da pokrenete na sjednici Vijeća ministara. Mislim da je ono vrlo važno, da nam se ne bi dešavalo da građani koji su nezadovoljni iz svih naroda jednostavno svoj revolt u tom smislu nam pokazuju tako što odlaze iz ove zemlje, jer je prošle godine 170.000 građana napustio BiH i tendencija tog odlaska se nastavlja, pa Vas molim da ovo imate u vidu. Hvala ljepo.
Hvala Vama. Ovim smo zaključili postavljanje usmenih izaslaničkih pitanja. Prelazimo na dnevni red. Za 20. sjednicu predlažem sljedeći usuglašeni Dnevni red 1. Usvajanje Zapisnika 19. sjednice Doma naroda Parlamentarne skupštine BiH; 2. Prijedlog zakona o zaštiti prava na suđenje u razumnom roku pred Sudom BiH (drugo čitanje), predlagatelj: Vijeće ministara BiH, broj: 01,02-02-1-764/21 od 30.04.2021.; 3. Izvješće povjerenstva Kolegija o nastojanju za postizanje suglasnosti o Godišnjem izvješću Centralne banke BiH za 2020., broj: 02-50-18-738/21 od 31.03.2021.; 4. Izvješće povjerenstva Kolegija o nastojanju za postizanje suglasnosti o Prijedlogu zaključka broj 6 koji su predložili izaslanici iz Kluba srpskoga naroda: Nikola Špirić, Sredoje Nović, Lazar Prodanović i Dušanka Majkić, a koji glasi: „Dom naroda podržava inicijativu Narodne skupštine Republike Srpske za razgovor i dijalog između Republike Srpske i Federacije Bosne i Hercegovine, kao i tri konstitutivna naroda – Srba, Hrvata i Bošnjaka – o mogućim rješenjima za Bosnu i Hercegovinu, te ih poziva na sveobuhvatni dijalog o trenutačnom stanju u BiH i mogućim rješenjima vezanim uz budućnost Republike Srpske i Federacije BiH.”, broj: 02-50-6-528-8/21 od 29.11.2021., od 15.12.2021.; 5 5. Izvješće povjerenstva Kolegija o nastojanju za postizanje suglasnosti o Prijedlogu zaključka broj 2 izaslanice Lidije Bradare koji glasi: „Središnje izborno povjerenstvo (SIP) nije zakonodavno tijelo niti ima pravo donositi odluke iz nadležnosti Parlamentarne skupštine BIH. Središnje izborno povjerenstvo nije izabrano i imenovano sukladno odredbama Izbornog zakona Bosne i Hercegovine. Tražimo da se članovi SIP-a izaberu i imenuju temeljem Javnog natječaja u skladu s procedurama propisanim Izbornim zakonom BiH.“, broj: 02-50-6-528-8/21 od 29.11.2021., od 15.12.2021.; 6. Izvješće o radu i poslovanju BHRT-a za 2020. godinu i Programski plan i Financijski plan za 2021. godinu, podnositelj: Upravni odbor Radio-televizije BiH, broj: 01,02- 50-18-977/21 od 06.05.2021.; 7. Izaslanička inicijativa Denisa Bećirovića kojom se zadužuje Vijeće ministara BiH da, u suradnji s entitetskim i drugim vladama, najkasnije u roku od šest mjeseci od dana usvajanja ove inicijative u Domu naroda Parlamentarne skupštine BiH izradi i u parlamentarnu proceduru dostavi lex specialis zakon o depolitizaciji zdravstvenog sustava u Bosni i Hercegovini, broj: 02-50-6-1231/21 od 17.06.2021.; 8. Davanje suglasnosti za ratifikaciju akata Svjetskog poštanskog saveza, usvojenih na 3. izvanrednom kongresu Svjetske poštanske unije, održanom 2019. godine u Ženevi, broj: 01,02-21-1-1243/21 od 18.06.2021.; 9. Davanje suglasnosti za ratifikaciju Sporazuma između Vijeća ministara Bosne i Hercegovine i Vlade Republike Srbije o zajedničkim lokacijama na graničnim prijelazima i Aneksa Sporazuma između Vijeća ministara Bosne i Hercegovine i Vlade Repubilke Srbije o zajedničkim lokacijama na graničnim prijelazima za zajedničku lokaciju na graničnom prijelazu Bratunac (Novi most) – Ljubovija (Novi most), broj: 01,02-21-1-83/22 od 11.01.2022.; 10. Davanje suglasnosti za ratifikaciju Sporazuma između Vijeća ministara Bosne i Hercegovine i Vlade Republike Srbije o graničnim prijelazima, broj: 01,02-21-1-98/22 od 13.01.2022.; 11. Davanje suglasnosti za ratifikaciju Sporazuma o grantu za tehničku pomoć između Bosne i Hercegovine i JP Autoceste FBiH d.o.o. Mostar i Europske investicijske banke, u vezi s konzultantskim uslugama za nadzor nad radovima na izgradnji Koridora Vc u Bosni i Hercegovini (poddionica Počitelj-Zvirovići) WB19-BIH-TRA- 01, broj: 01,02-21-1-89/22 od 12.01.2022.; 12. Davanje suglasnosti za ratifikaciju Sporazuma o izmjenama i dopunama Sporazuma o financiranju i projektu zaključenog dana 17.12.2019. (prvobitni sporazum o financiranju i projektu) između KfW-a, Frankfurt na Majni (KfW), i Bosne i Hercegovine (primatelj), koju zastupa Ministarstvo financija i trezora Bosne i Hercegovine, i Republike Srpske, koju zastupaju Ministarstvo financija Republike Srpske i Ministarstvo za prostorno uređenje, građevinarstvo i ekologiju Republike Srpske (agencija za izvedbu projekta), u iznosu od 10.000.000,00 eura – Energetska učinovitost u javnim zgradama, broj: 01,02-21-1-97/22 od 13.01.2022. Ovo je usuglašeni dnevni red Kolegija Doma naroda koji ste dobili. Javlja li se netko za riječ, ima li izmjena i dopuna? Prvi se za riječ javio kolega Bećirović. Izvolite.
U skladu sa članom 61. Poslovnika Doma naroda, a zbog zabrinjavajućih sigurnosnih pravnih i političkih okolnosti u BiH, predlažem da se danas u dnevni red sjednice Doma naroda kao prva tačka dnevnog reda uvrsti sljedeća tačka – Razmatranje informacije Tužilaštva BiH 6 o provođenju istrage protiv lica koja su pokrenula antidejtonski i antiustavni postupak pravne secesije bh. entiteta Republika Srpska od međunarodno pravno priznate države BiH i nezakonitog rušenja nekih od najvažnijih bosanskohecegovačkih državnih institucija. Dame i gospodo, nemamo pravo sakriti činjenice ni od ovog Parlamenta, ni od javnosti. U toku je pravna secesija bh. entiteta Republika Srpska od države BiH, bez bilo kakvog pravnog osnova u Dejtonskom mirovnom sporazumu i Ustavu BiH. To su prepoznali i širom svijeta. Nisu slučajno Sjedinjene Američke Države početkom januara ove godine nametnule pooštrene i dodatne sankcije. Američko ministarstvo finansija doslovice navodi da je ugrožena stabilnost, suverenitet i teritorijalni integritet države BiH. Evropski parlament je sa 505 glasova za pozvao na sankcije članu Predsjedništva BiH iz Republike Srpske, upravo iz razloga zato što i oni procjenjuju da je ugroženi Dejtonski mirovni sporazum. Parlament Ujedinjenog Kraljevstva je na svojoj sjednici upozorio na ugrožavanje sigurnosti u u BiH i na Zapadnom Balkanu. Svi gledaniji i uticajniji mediji u svijetu posljednjih mjeseci upozoravaju da se Milorad Dodik igra sa vatrom, CNN, BBC, pisani mediji, Le Monde, Figaro, Guardian, New York Times, Washington Post, da ne navodimo dalje. Dame i gospodo, mi danas moramo dobiti takvu informaciju da vidimo o čemu se radi, da vidimo šta radi Tužilaštvo BiH, mi moramo hitno prekinuti takvu jednu antidejtonsku i antiustavnu aktivnost. Svi državni organi BiH, posebno sudski dio vlasti, mora se probuditi. Visoki predstavnik u Bosni i Hercegovini mora početi izvršavati svoje međunarodne obaveze. Ja vas javno pitam da li postoji ijedan parlament na svijetu koji dok traje brutalni napad na ustavni poredak, da on uopće ne održava sjednice i da, evo, danas na dnevnom redu ponovo se ignorira ta krajnje opasna činjenica.
Kolega Bećiroviću, ponovo ste izašli iz okvira vremena. Ja Vas molim da zaključite. Imate li u pisanom obliku izmjenu dnevnog reda?
Dakle, kako nalaže Poslovnik Doma naroda gospodine predsjedavajući, dostavljam u pisanoj formi tačnu formulaciju te tačke dnevnog reda
Hvala Vam.
sa obrazloženjem koje je na šest stranica. Očekujem da se ovo kopira sada i dostavi svim delegatima.
Hvala Vam. Naredni za riječ se prijavio kolega Zlatko Miletić. Izvolite. 7
Hvala lijepo predsjedatelju. Moram reći kad sam pročitao ovaj prvi dnevni red, a ja sam pročitao i ovaj dopunjeni, da sam bio jako iznenađen činjenicom da u dnevnom redu nema nijedne incijative koju sam podnio u protekih sedam mjeseci dok Dom naroda nije radio što je jedna posebna tema i sasvim izvjesno, znači ne govorim ovdje samo o predstavnicima srpskog naroda i o Domu naroda već govorim u oba doma, takva vrsta ponašanja sasvim izvjesno predstavlja kazneno djelo, pogotovo od strane onih lica koji bi kao ... profesionalno trebali obnašati dužnost izaslanika, odnosno delegata u jednom i u drugom Domu, a što je jedna posebna priča, o tome neću. Incijativa, ustvari kojih nema, ja ću vam ih samo pobrojati, neću ništa govoriti o sadržaju. Prvu sam podnio 6.9. koja se odnosi na one famozne privilegije ili prinadležnosti za koje sam ja već jednom prilikom tražio da se ukinu, molim vas, 6.9. Nakon toga, sljedeću incijativu sam podnio 22.11., a nakon toga treću i najznačajniju, 11.1. Zapravo, o čemu se radi, ja, evo, da odmah prejuduciram, ukoliko mi budete odgovorili da niste bili u stanju dostaviti nadležnim administrativnim komisijama te incijative, da vas odmah pitam kako je moguće da to niste bili u stanju da napravite, skoro, evo, pet, šest mjeseci kad je u pitanju ova prva, i da nadležna komisija zauzme stav po toj incijativi, pa ako, je li, se ne slažemo sa njima, jednostavno da ih odbijemo. Ali ova zadnja mi je ovako zapala za oko, da vas trojica kao članovi Kolegija uopšte se o tome niste oglasili, znači ta incijativa se odnosila, a da ne bi, evo, gospodin Bećirović govorio je u dva navrata o tim pitanjima koja opterećuju stanje u BiH, ja sam tražio da se sazove hitna sjednica oba doma, ili žurna, oba doma, gdje ćemo ustvari iskoristiti priliku da razmatramo o svim ovim pitanjima kojima smo opterećeni, uključujući i ova pitanja iz prošlosti, do tih pitanja kako da prevaziđemo trenutnu situaciju u BiH, a ne to da očekujemo od visokog predstavnika s obzirom da je po mom osobnom mišljenju jedino mjesto gdje trebamo kroz dijalog i komunikaciju doći do rješenja šta da radimo u ovoj zemlji su oba doma Parlamenta. Nažalost, od vas za razliku od gospodina Zvidića ja nisam dobio bilo kakav odgovor, evo, molim vas da mi kažete zašto ove tri incijative nisu došle na dnevni red. Hvala ljepo.
Moje pitanje je – imate li u pisanoj formi dopunu ili izmjenu dnevnog reda?
Imam predsjedavajući sve tri incijative.
Kao incijative?
Kao incijative.
Ja ono što znam, Vaše incijative su, nakon Kolegija, 33. Kolegija Doma naroda sve upućene u administrativne komsije kako to već ide po Poslovniku. Hvala Vam lijepo. 8
Posljednja nije u nadležnosti bilo koje administrativne komisije. Znači, ja sam se obratio Vama kao Kolegiju da se .... Parlamenta BiH, o pitanjima ili u kontekstu da se ublaži eskalacija svih ovih političkih ... odnosa u BiH, to nije nadležnost bilo koje administrativne komisije već vas trojice.
Ne nas trojice, nego Zajedničkog kolegija jer ste tako incijativu napravili i Vaša incijativa je upućena na naredni Zajednički kolegij.
Hvala.
Hvala Vama. Znači, imamo jedan prijedlog, oprostite. Gospodin Sarajlić, izvolite.
Hvala gospodine predsjedavajući. Pošto nismo još dobili ovaj prijedlog pisani gospodina Bećirovića, tražim u ime Kluba pauzu od 15 minuta, da to pogledamo.
Pauza 15 minuta. Ne izlazimo iz dvorane, ako mislimo stvarno nastaviti za 15 minuta, možemo tehnički ovo pripremiti. [[PAUZA]] Ja predlažem da nastavimo sa našom sjednicom, pauza je istekla, materijale ste dobili. Kolega Sarajlić ako treba bilo što.
/nije uključen mikrofon/
Hvala lijepo. Imamo još jedan prijedlog za dopunu dnevnog reda. Kolega Bosiću izvolite. 9
Hvala predsjedavajući. Pa mislim da, prije svega da se osvrnem na ovaj dnevni red, koji ste predložili kao usaglašeni dnevni red, u kome od svih značajnih pitanja za ovaku tešku situaciju u BiH nema nijedne tačke koja će na bilo koji način značajnije pomoći građanima i sistemu da funkcioniše. Ovakav dnevni red je slika onoga u šta se pretvorio ovaj Dom naroda. Molim Vas, predsjedavajući.
Ispričavam se kolega Bosiću, ja ću zamolit zatvorite vrata da možemo normalno nastaviti raditi.
Dom naroda Parlamenta BiH se pretvorio u kamerno pozorište, znači ovdje se godinama i mjesecima igra ista igra, isti komad, mi smo ovdje glumci koji ponavljaju svoje uloge, u ovom Domu naroda se više ništa značajno ne rješava, ovdje se šalju poruke građanima o tome kako se mi borimo za njihove interese, a nijedna odluka ne uspijeva da se usvoji i donese. I odma da kažem, odgovornost za to snosite vi, snosi vlast, koalicija koja je na vlasti, koja je za četiri godine uspjela jedino da postigne dogovor oko podjele fotelja u Savjetu ministara i u ostalim institucijama, a i tu niste završili, koliko vidim, do kraja posao. Znači, zavaramo narod da nešto radimo, a prema ovom dnevnom redu Dom naroda ne radi ništa. Najbolje bi bilo da i nema ove sjednice i da shvatite svoju odgovornost i da sjednete, ako treba mjesec dana, da izdefinišete pitanja i zatrpate rupe koje ste sami iskopali zaradi jeftinih političkih poena. Drugog načina, izlaza odavde nema, neće, sankcije nisu izlaz, sankcije spolja su kontraproduktivna stvar, sankcije spolja će samo dići rejting onih koji će prikazati da su žrtve nekih zapadnih ili istočnih interesa koji žele da ih sklone sa scene. Četiri godine su prošle, dolazi vrijeme podvlačenja crte, kad podvučemo crtu šta će ispasti da smo radili ove četiri godine, šta će građani reći šta je ova vlast uspjela da uradi za četiri godine. Ništa, uspjela je da napravi još veću krizu nego što je bila, uspjela je da napravi političku neizvjesnost zbog koje ljudi bježe iz BiH, uspjela je da napravi BiH koja će biti društvo starih osoba i starački dom ukupno jer ovdje više neće biti mladih ljudi, osim onih koji su se zaposlili na državnim jaslama preko vladajućih stranaka i preko partijskih oligarhija i nepotizma i da ne govorim oko čega još. Znači, ja vam predlažem da razmislite da dok se ne riješi bilo kakvo političko pitanje ne izigravamo više istu predstavu da radimo, jer ovo nije rad, ovo je slanje poruka
Kolega Bosiću, ja ću Vas isto zamoliti kao i prethodne ... već uveliko prošlo vrijeme dajte zaključite.
.... ovo je slanje poruka onim međunarodnim igračima da mi koji tvrdimo da smo blokirali ovdje rad, nismo blokirali jer evo nešto radimo. Ja sam odlučio da ne učestvujem kao glumac u ovoj pozorišnoj predstavi i neću učestvovati u zasjedanju ove sjednice. 10 Hvala.
Znači li to da nemate dopune dnevnog reda ili ...
Molim?
Znači li to da nemate pisanog oblika za dopunu dnevnog reda ....
Ne, imam vama sugestiju da prestanete sa glumom i zamajavanjem naroda i pokušate
Hvala Vam.
da radite ono za šta ste plaćeni i za šta ste odgovorni.
Hvala kolega Bosiću. Replika, kolegica Pendeš.
Hvala. Što se tiče dopune dnevnog reda većeg licemjerstva od nastupa gospodina Bosića nisam vidjela u ovom Domu od kako sam u njemu, jer on svakako ne sudjeluje od kako je imenovan u Dom naroda, nit diže ruku, dobiva plaću a nikad nisam vidjela da ga je iko prozvao za to i u tom smilu ja pozivam sve nas da se držimo dnevnog reda i da sa svojim znanjem doprinesemo da i dnevni red bude kvalitetan na način kakav je to Poslovnikom definiran. Žao nam je što gospodin Bosić pozivajući se na Poslovnik, rad, dobre želje narodima BiH i šaljući poruku medijima, obzirom da je izborna godina, je napustio ovu dvoranu, eto nadam se da neće otići dole u prizemlje davati sad izjave za medije.
Ovim smo iscrpili sve prijave za dopunu dnevnog reda. Kako imamo prijedlog za jednu točku dnevnog reda, kolege Bećirovića, ja ću pročitati prijedlog točke dnevnog reda kako ste dobili u pisanoj formi nakon zatražene pauze i od Kluba Bošnjaka. „Razmatranje informacije Tužiteljstva BiH o provođenju istrage protiv lica koja su pokrenula antidejtonski i antiustavni postupak pravne secesije BiH entiteta Republika Srpska od međunarodno priznate države BiH i nezakonitog rušenja nekih od najvažnijih bosanskohercegovačkih državnih institucija.“ Ovo je točka predložene dopune dnevnog reda, ja ću vas zamoliti da pokrenete. 11 Kolegice Pendeš, izvolite.
/nije uključen mikrofon/
Ovo je greškom, ništa. Onda molim tehničku službu da ovo izbriše. Hvala vam.
Oprostite, obzirom da je, kako ste i pročitali sam naziv točke, meni nije jasno da li gospodin Denis Bećirović već ima sa Tužiteljstvom neku, ovaj, komunikaciju koju mi ne znamo ovdje u Domu naroda, pa je predložio ovu točku dnevnog reda, jer o čemu ćemo mi raspravljat ukoliko nema materijala i da li ovdje netko ima iz Tužiteljstva, ako nema za mene je ovo isto politikanstvo kao i gospodina Bosića i biću protiv.
Hvala lijepo. Ispravka krivog navoda ili što već, kolega Bećirović.
Vrlo jasno je predložena tačka dnevnog reda, vrlo jasno je obrazloženje, moje je mišljenje da svi državni organi vlasti moraju insistirati na tome da se država BiH vrati na ono stanje koje je bilo do oktobra 2021. godine. Od oktobra 2021. godine traje napad na ustavni poredak države BiH i sasvim je logično da mi u državnom parlamentu dobijemo informaciju od nadležnih, a između ostalog i od Tužilaštva BiH, šta su preduzeli u vezi s tim. Stvaranje lažnog privida, kao što se to danas radi na sjednici Doma naroda, sa dnevnim redom koji je ispod bilo kakvih kriterija, ja mislim da je to svjesno ili nesvjesno saučesništvo u rušenju ustavnog poretka BiH. Mirno posmatranje, šutnja, odugovlačenje reakcije nadležnih organa, to je saučesništvo sa onima koji ruše državu BiH i zato sam danas rekao nijedan zvaničnik u državnim organima vlasti, posebno u sudskom dijelu vlasti, nema pravo da prima platu i da spava dok se ruši država BiH. To mi moramo javno reći, bolje da mi to ovdje upozorimo u nadležnim državnim oraganima vlasti nego da se stvari izmaknu kontroli, o tome, dakle, treba da progovorimo. Šta je alternativa da mi dobijemo informaciju od Tužilaštva? Alternativa je da idemo u pravno nasilje, alternativa je da bh. političari nastave mirno posmatrati kako se ruši ....
Kolega Bećiroviću, ja mislim da ste imali dovoljno vremena, isteklo Vam je vrijeme već treći put po istoj stvari.
...alternativa je da se kreira novo antiustavno i antidejtonsko stanje koje će neko za godinu ili dvije početi onda da prihvata, to se mora zaustaviti i zato sam uputio prijedlog. 12
Hvala kolegi Bećiroviću. Zaključujemo raspravu. Moliću da se pokrene procedura glasovanja o prijedlogu točke dnevnog reda kako smo je iščitali. Hvala lijepo. Nazočno 14 – za glasovalo 6, protiv 8, suzdržan niko. Federacija BiH – 6 za, protiv 4. Republika Srpska – 4 protiv. Opće većine nema, točka dnevnog reda nije prošla kao prijedlog da se uvrsti u dnevni red. Hvala vam lijepo. Prelazimo na točku jedan današnjeg dnevnog reda, Ad. 1. Usvajanje Zapisnika 19. sjednice Doma naroda Parlamentarne skupštine Bosne i Hercegovine Otvaram raspravu. Javlja li se neko za riječ po Zapisniku? Nema prijavljenih, ne vidim ni interesa. Zaključujemo raspravu. Glasujemo o Zapisniku 19. sjednice Doma naroda Parlamentarne skupštine BiH. Molim vas pokrenite proceduru glasovanja, glasujemo. Nazočno 14 – za 14. Federacija BiH – 10 svi za, Republika Srpska – 4 svi za. Ima opća, entitetska većina. Konstatiram da je usvojen Zapisnik 19. sjednice Doma naroda Parlamentarne skupštine BiH. Prelazimo na točku dva današnjeg dnevnog reda, Ad. 2. Prijedlog zakona o zaštiti prava na suđenje u razumnom roku pred Sudom BiH (drugo čitanje), predlagatelj: Vijeće ministara BiH, broj: 01,02-02-1-764/21 od 30. 4. 2021.
/nije uključen mikrofon/
Dobro, usuglašavanje nastavljamo kasnije. Hvala vam lijepo. Prelazimo na treću točku dnevnog reda, Ad. 3. Izvješće povjerenstva Kolegija o nastojanju za postizanje suglasnosti o Godišnjem izvješću Centralne banke BiH za 2020., broj: 02-50-18-738/21 od 31. 3. 2021. Na 18. sjednici Doma naroda, održanoj 27.05.2021. godine, razmatrano je Godišnje izvješće Centralne banke za 2020. godinu. Prilikom glasovanja navedeno izvješće nije dobilo potrebnu entitetsku većinu, pa je uslijedilo usuglašavanje u Kolegiju Doma kao povjerenstvu. Dobili ste Izvješće povjerenstva Kolegija Doma naroda o nastojanju za postizanje suglasnosti o navedenom izvješću, Kolegij nije postigao suglasnost, ovdje nema rasprave. Zastupnički dom Parlamentarne skupštine BiH na 20. sjednici, održanoj 25.05. prošle godine, nije usvojio Godišnje izvješće Centralne banke za 2020. godinu. U skladu sa člankom 75. stavak (4) Poslovnika Doma naroda glasujemo o Godišenjem izvješću Centralne banke za 2020. godinu. Odluke se donose većinom glasova onih koji su nazočni i koji glasuju pod uvjetom da glasovi protiv ne sadrže 2/3 ili više glasova izaslanika izabranih iz svakog entiteta. Molim vas pokrenite proceduru glasovanja. Hvala lijepo. Nazočno 14 – za 9, bila je greška u glasovanju, ali ja neću povlačiti to mislim da ne mijenja stvar, protiv 4, suzdržan 1. Federacija BiH – 9 za, 1 suzdržan. Republika Srpska – 4 protiv. Postoji opća, ali ne postoji entitetska većina. Ništa od usuglašavanja, ništa.
[[nije uključen mikrofon]] 14
Dobro, hvala lijepo. Prelazimo na točku četiri dnevnog reda, Ad. 4. Izvješće povjerenstva Kolegija o nastojanju za postizanje suglasnosti o Prijedlogu zaključka broj 6 koji su predložili izaslanici iz Kluba srpskoga naroda: Nikola Špirić, Sredoje Nović, Lazar Prodanović i Dušanka Majkić, a koji glasi: „Dom naroda podržava inicijativu Narodne skupštine Republike Srpske za razgovor i dijalog između Republike Srpske i Federacije Bosne i Hercegovine, kao i tri konstitutivna naroda – Srba, Hrvata i Bošnjaka – o mogućim rješenjima za Bosnu i Hercegovinu, te ih poziva na sveobuhvatni dijalog o trenutačnom stanju u BiH i mogućim rješenjima vezanim uz budućnost Republike Srpske i Federacije BiH.”, broj: 02-50-6-528-8/21 od 29. 11. 2021., od 15. 12. 2021. Na 8. sjednici, hotnoj sjednici Doma naroda, održanoj 29.11.2021. godine, razmatran je Prijedlog zaključka broj 6 koji su predložili izaslanici Kluba srpskog naroda: Nikola Špirić, Sredoje Nović, Lazar Prodanović i Dušanka Majkić, a koji glasi, kako sam već pročitao da ne ponavljam. Prilikom glasovanja navedeni Prijedlog zaključka nije dobio potrebnu entitetsku većinu pa je uslijedilo usuglašavanje u Kolegiju Doma naroda kao povjerenstvu. Dobili ste Izvješće povjerenstva Kolegija Doma naroda o nastojanju za postizanju suglasnosti o navedenom Prijedlogu zaključka, Kolegij nije postigao suglasnost, ovdje takođe nema rasprave. ____________(?) [[nije uključen mikrofon]]
Javljam se povodom Poslovnika, dakle, član 1. Poslovnika Doma naroda kaže – da Dom naroda Parlamentarne skupštine organizira se i radi u skladu s Ustavom BiH, zakonom i ovim Poslovnikom. I da ne citiram i naredne članove Poslovnika, ovaj zaključak o kojem se sada 15 Dom naroda treba izjasniti je protuposlovnički, a i protivustavan. Zašto? U ovom zaključku se poziva na dijalog Republike Srpske entiteta i entiteta Federacije o rješenjima za BiH, pa o rješenjima za BiH se raspravlja u državnim organima BiH, o tome raspravlja Predsjedništvo, Vijeće ministara, dva doma Parlamentarne skupštine BiH. Zato kolega Čoviću principijelno, poslovnički i ustavno Vi nemate uslova da ovaj Prijedlog zaključka stavite na glasanje, jer je on protuposlovnički i protuustavan. Ne možemo, dakle, da ....
Hvala kolega Bećiroviću.
... ne možemo glasati o nečemu što je suprotno Ustavu i Poslovniku. Kako možemo glasati da podržimo da dijalog, citiram ovdje, o rješenjima za BiH raspravlja entitet Federacija i entitet Republika Srpska. Pa što će nam državni organi, šta će nam Dejtonski mirovni sporazum, Ustav? Dakle, nema nijednog formalno-pravnog uslova da se o ovome može glasati, to je potpuna degradacija Ustava i Dejtonskog mirovnog sporazuma, ja vas molim dajte pauzu ili zaustavite, ovo ne može doći na glasanje.
Hvala kolega Bećiroviću. Moja greška što sam Vam dao riječ da poslovnički intervenirate usred točke dnevnog reda, ali evo iz pristojnosti sam to uradio, Vi ste već glasovali o ovoj točci dnevnog reda na zadnjoj žurnoj sjednici Doma naroda. Otvaram proces glasovanja po ovoj točci dnevnog reda. Hvala. Nazočno 14 – za 8, 5 protiv, 1 suzdržan. Federacija BiH – 4 za, 5 protiv, 1 suzdržan. Republika Srpska – 4 za. Imamo opću, entitetsku većinu. Konstatiram Zaključak broj 6 koji su predložili izaslanici iz Kluba srpskog naroda kolega Špirić, Nović, Prodanović i kolegica Majkić je usvojen. Hvala vam lijepo. Prelazimo na točku pet dnevnog reda, Ad. 5. Izvješće povjerenstva Kolegija o nastojanju za postizanje suglasnosti o Prijedlogu zaključka broj 2 izaslanice Lidije Bradare koji glasi: „Središnje izborno povjerenstvo (SIP) nije zakonodavno tijelo niti ima pravo donositi odluke iz nadležnosti Parlamentarne skupštine BiH. Središnje izborno povjerenstvo nije izabrano i imenovano sukladno odredbama Izbornog zakona Bosne i Hercegovine. Tražimo da se članovi SIP-a izaberu i imenuju temeljem Javnog natječaja u skladu s procedurama propisanim Izbornim zakonom BiH.“, broj: 02-50-6-528-8/21 od 29. 11. 2021., od 15. 12. 2021. Na 8. sjednici Doma naroda, održanoj 29.11. prošle godine, razmatran je Prijedlog zaključka broj 2 koji su predložili izaslanici, kolegica Bradara, a koji glasi: „Središnje izborno povjerenstvo (SIP) nije zakonodavno tijelo niti ima pravo donositi odluke iz nadležnosti Parlamentarne skupštine BiH. Središnje izborno povjerenstvo nije izabrano i imenovano 16 sukladno odredbama Izbornog zakona Bosne i Hercegovine. Tražimo da se članovi SIP-a izaberu i imenuju temeljem Javnog natječaja u skladu s procedurama propisanim Izbornim zakonom BiH.“ Prilikom glasovanja navedenog Prijedloga zaključka nije dobio potrebnu entitetsku većinu pa je uslijedilo usuglašavanje u Kolegiju Doma kao povjerenstvu. Dobili ste Izvješće povjerenstva Kolegija Doma naroda o nastojanju za postizanje suglasnosti o navedenom Prijedlogu zaključka Kolegij nije postigao suglasnost. Ovdje takođe nema rasprave. U skladu s člankom 75. stavak (4) Poslovnika Doma naroda glasujemo o Prijedlogu zaključka broj 2 koji je predložila izaslanica Bradara, oduka donosi se većinom glasova onih koji su nazočni i koji glasuju pod uvjetom da glasovi protiv ne sadrže 2/3 ili više glasova izaslanika izabranih iz svakog entiteta. Molim vas pokrenite proceduru glasovanja. Hvala. Nazočno 14 – za 8, protiv 6, suzdržan niko. Federacija BiH – 4 za, 6 suzdržanih, 6 protiv oprostite. Republika Srpska – 4 za. Postoji opća i entitetska većina. Konstatiram Zaključak broj 2 koji je predložila izaslanica Bradara je usvojen. Hvala lijepo. Prelazimo na točku šest, Ad. 6. Izvješće o radu i poslovanju BHRT-a za 2020. godinu i Programski plan i Financijski plan za 2021. godinu, podnositelj: Upravni odbor Radio-televizije BiH, broj: 01,02-50-18-977/21 od 6. 5. 2021.
Zahvaljujem. Kao članica Povjerenstva juče sam pitala direktora i hvala mu što je ovdje nazočan, i obzirom da sam prije neko vrijeme poslala, postavila pitanje ministru prometa i komunikacija 17 BiH apropo uspostave kanala na hrvatskom jeziku ili već kako bi se nazvao taj kanal, da li postoje tehničke pretpostavke. Gdje je ministar u svom odgovoru kazao da što se tiče zakona nema nikakvih prepreka, jedino što još uvijek, tako mi je direktor kazao, proces je digitalizacije usporen. Al' obzirom da nas je pomoćnik ministra juče informirao da su otklonjeni svi tehnički problemi koji su bili do sada kad govorimo o digitalizaciji, procesu digitalizacije i da su osigurana sredstva, ja očekujem da se u narednom periodu i kao Ministarstvo prometa i komunikacija, kroz Vijeće ministara, ali isto tako i BHT1 potrudi ili Upravni odbor pripremi adekvatnu informaciju Ministarstvu prometa i komunikacija kako bi se u narednom periodu u potpunosti implementirali zaključci koji govore o uspostavi kanala gdje bi i Hrvati i katolici imali mogućnost uređivačke politike i prezentiranje onih vrijednosti koje do sada nemamo kroz Javni RTV sustav BiH.
Hvala kolegici Pendeš. Nemamo više prijavljenih za raspravu. Zaključujemo raspravu. Imaćemo dva glasovanja pod ovom točkom dnevnog reda, prvo glasujemo o Izvješću o radu i poslovanju BHRT-a za 2020. godinu. Molim vas pokrenite proceduru glasovanja. Hvala. Nazočno 14 – za 5,
/nije uključen mikrofon/
Naravno, molim vas poništite ovo glasovanje i pokrenite novu proceduru glasovanja, glasujmo. Hvala. Nazočno 14 – za 6, protiv 4, suzdržana 4. Federacija BiH – 6 za, 4 suzdržana. Republika Srpska – 4 protiv. Postoji opća, ali ne postoji entitetska većina. Nema ništa od usuglašavanja. Dobro. Što se tiče drugog glasovanja, glasujemo o Programskom planu i Financijskom planu BHRT-a za 2021. godinu. Molim vas pokrenite proceduru glasovanja. Hvala. Nazočno 14 – za 6, protiv 4, suzdržana 4. Federacija BiH – 6 za, 4 suzdržana. Republika Srpska – 4 protiv. Postoji opća, ne postoji entitetska većina. Hvala vam lijepo. Prelazimo na točku sedam današnjeg dnevnog reda, Ad. 7. Izaslanička inicijativa Denisa Bećirovića kojom se zadužuje Vijeće ministara BiH da, u suradnji s entitetskim i drugim vladama, najkasnije u roku od šest mjeseci od dana usvajanja ove inicijative u Domu naroda Parlamentarne skupštine BiH izradi i u parlamentarnu proceduru dostavi lex specialis zakon o depolitizaciji zdravstvenog sustava u Bosni i Hercegovini, broj: 02-50-6-1231/21 od 17. 6. 2021. 18 Dobili ste Mišljenje Ustavnopravnog povjerenstva Doma naroda, Povjerenstvo nije podžalo izaslaničku inicijativu. Riječ dajem kolegi Čolaku, predsjedatelju, ako ima potrebe. Nema, hvala lijepo. Riječ dajem podnositelju zahtjeva ako ima potrebe. Izvolite kolega Bećiroviću.
U BiH smo svjedoci da imamo demografski slom poslednjih godina, odlaze masovno ljudi iz svih dijelova BiH, odlaze sa kompletnim porodicama, ali u okviru toga odlaze nam i vrhunski kadrovi kao što su ljekari. Stotine ljekara iz oba bh. entiteta su otišle poslednjih godina iz BiH. Mi danas imamo priliku da krenemo i da napravimo mali preokret, da počnemo praviti sistem države, a ne stranačke sisteme. Zato sam prije osam, devet mjeseci predložio da se donese poseban lex specialis o potpunoj depolitizaciji sistema zdravstva u cijeloj BiH i da taj zakon pripremi Vijeće ministara u saradnji s dvije entitetske vlade i sa kantonalnim vladama i Vladom Brčko distrikta. Nažalost, svjedoci smo da posebno u ovoj osjetljivoj oblasti zdravstva imamo često stranačku zloupotrebu zdravstvenog sistema, ona ostavlja razorne posljedice. Ovakvo stanje koje trenutno imamo je, prije svega, stanje za koje su odgovorni svi oni koji su obnašali vlast od Dejtona do danas. Biću precizan, ne želim amnestirati nijednu političku stranku koja je učestvovala u strukturama vlasti, jer čini mi se da po ovom pitanju niko nije položio test do sada. Nažalost, zašto odlaze ljekari iz BiH, pa moramo reći istinu, odlaze zato što o vrhunskim stručnjacima odlučuju polupismene političke strukture, često i na lokalnim nivoima. Neće ljudi više tu stranačku torturu nad sistemom i to je jednako problem koji je i u Tuzli, i u Sarajevu, i u Mostaru, i u Banjojluci, i širom BiH. Zdravstveni sistem ove zemlje treba da služi građanima, a ne stranačkim oligarhijama. Imamo li snage da to jednom kažemo, da napravimo barem jedan pozitivan korak u ovoj zemlji, da zaustavimo odlazak ljekara iz ove zemlje. Kako stvari stoje za pet, deset godina ostaćemo bez 90% stručnjaka, ko će liječiti građane BiH ako se ovakav trend nastavi, a nastaviće se ako bude ovakva politika, koja je pogubna. Stručna pitanja u zdravstvu treba prepustiti struci, a ne više politici. Zato sam predložio da krenemo u pravcu depolitizacije zdravstvenog sistema. Ako, ponavljam, ne zaustavimo taj trend moraće se svi oni koji obnašaju vlast dobro zamisliti u kakvu poziciju dolazimo. Zato, dakle, predlažem da usvojimo danas ovu inicijativu, da damo mogućnost da dođemo do jednog ozbiljnog zakona koji bi značio početak istinske depolitizacije zdravstvenog sistema, jer to trenutno funkcionira potpuno mimo evropskih standarda i principa. Ko odlučuje o tim ljekarima, o medicinskom osoblju, o ključnim pitanjima u zdravstu? Pe ne odlučuju ljudi koji bi trebali da odlučuju, odlučuju stranački moćnici, to treba prekinuti. Zahvaljujem.
Hvala kolega Bećiroviću. Otvaram raspravu. Za raspravu se prijavila kolegiva Pendeš. Izvolite. 19
Sukladno Poslovniku Doma naroda Parlamentarne skupštine BiH, članak 1. Dom naroda i članak 2., koji govori, znači i dalje članci koji govore o raspravama i točkama dnevnog reda koje trebaju biti na ovoj sjednici, ja predlažem kao što je gospodin Bećirović maloprije predložio, znači, da odbijemo ovu incijativu, obzirom da mi, ustavna nadležnost je upitna. Zna se da je zdravstvo u Republici Srpskoj na Vladi Republike Srpske i Parlamentu, u Federaciji podjeljeno između kantona, odnosnoi županija i mi imamo Ministarstvo civilnih poslova koje samo u određenim nekim malim točkama na neki način ima koordinirajuću ulogu. U potpunosti se slažem da je nužno napraviti jednu reformu, sveobuhvatnu reformu kad je u pitanju zdravstvo, ali ja kao i članica HDZ-a sigurna sam da zastupnici u Parlamentu Federacije, a i u saborima županija u Federaciji BiH rade i radili su kvalitetno na tome, pa predlažem da se to tako radi kad govorimo i o SDP-u.
Hvala kolegici Pendeš. Ispravka krivog navoda, kolega Bećiroviću.
Moj prijedlog je principijelne prirode i on se jednako odnosi na svaki dio BiH. Bilo bi mi drago da ljekari ne odlaze iz Mostara i iz drugih mjesta u Hercegovini itd. Nažalost, i ljekari i medicinsko osoblje odlaze i iz tih krajeva, kao i iz svih drugih krajeva u BiH. Ja vas pozivam da počnemo voditi dijalog ovdje u Parlamentu. Izabrani smo u državne organe vlasti, evo, glasali ste o dijalogu između entiteta. Kakav crni dijalog između entiteta kad imate Predsjedništvo BiH, Vijeće ministara, dva doma Parlamentarne skupštine BiH, ovdje o tome treba razgovarati. Mi možemo doći do rješenja kako da depolizitiramo zdravstveni sistem. Ljudi iz svih krajeva BiH znaju kako je stanje u ovoj oblasti, jako dobro znaju da se ni u jednom dijelu BiH ne pitaju ljudi iz struke, već nažalost ljudi iz politike i dokle god to bude tako, dajte tematsku sjednicu da otvorimo, da vidite šta pokazuju statistički podaci. Preko 200 vrhunskih ljekara iz svih krajeva BiH je u zadnjih 5 godina napustilo BiH. Pa znate li koliko decenija treba da biste dobili takve kadrove? I sad su oni otišli u neke druge zemlje. I ovo što je ostalo, ako se ovako nastavi, krenut će u tom pravcu. Napravite dva entitetska, napravite jedan entitetski i deset kantonalih kada je riječ o depolitizaciji obrazovanja, ali napravite iste principe i zaustavite ovu eroziju zdravstvenog sistema.
Hvala kolega Bećiroviću. Ispravka krivog navoda, kolegica Bradara.
Ja vas lijepo pozdravljam. Pa sad ste rekli depolitizacija obrazovanja, sad vjerovatno će Vam to biti sljedeća točka dnevnog reda. Kao što je rekla kolegica Pendeš, zdravstveni sustav se nalazi na razini, različito je uređen u naša dva entiteta i, evo, ja sam imala priliku obaviti jednu, i kao predsjedateljica Doma naroda Parlamenta Federacije, zajedno sa svojim kolegama, mi smo zaista napravili jednu vrhunsku javnu raspravu i tematsku sjednicu na kraju koje smo mi imali jedan od ključnih 20 zaključaka, da zdravstvenom sistemu naravno treba reforma, pitanje je koliko smo mi svi za nju spremni i ono što je osnovni problem u zdravstvu na osnovu čega smo mi zaključili obilazeći sve naše kliničke centre, sveučilišne bolnice i iz razgovara sa rukovostvima, ono što je bilo u nadležnosti Federacije, naravno, u tom trenutku, nismo se doticali županijskih nadležnosti jer nismo imali prostora za to. Došli smo do osnovnog zaključka da je osnovni problem zdravstvenog sustava u BiH što novac ne prati pacijenta. Ja nisam sigurna da smo mi u BiH još uvijek spremni da napravimo tako krupnu reformu, jer kad bi napravili takvu jednu reformu onda bi se plaćale usluge i onda bi naše sveučilišne, kliničke bolnice bile u pozitivnoj situaciji jer ne bi imali fiktivne bolnice u sredinama, i mi tako kupujemo socijalni mir. Pa imamo bolnica koje niti imaju išta od opreme jer je sva ona amortizirana i naravno, onda bi o tome mogli raspravljati na taj način i to je osnovni problem. I želim Vas također ispraviti, Vi ste rekli da odlaze liječnici, evo ja poznajem sredine gdje i liječnici dolaze. Jasno je da ako ne možete osigurati materijalne, financijske uvjete za rad vrhunskih liječnika da će oni tražiti bolje mjesto pod suncem, ali ako im to osigurate, imate ćete sigurno i dolazak stručnjaka i eksperata i vrhunskih liječnika u određene sredine. Mi svi ovdje znamo gdje su ti liječnici koji najčešće dolaze, evo to je primjer Sveučilišne bolnice u Mostaru bez obzira što Vi o njoj mislili. Hvala.
Hvala kolegice Bradara. Kolegica Pendeš, ispravka krivog navoda prvi put.
Zahvaljujem i neću više, jer smatram da Dom naroda treba biti mjesto gdje se usvajaju zakoni koji bi omogućili svim građanima u BiH da bolje žive, a ne da bude samo govornica kad počne predizborna kampanja i kad je izborna godina, da neko kroz određeni broj incijativa, neuzimajući u obzir nikakve analize, ne uzimajući u obzir ustavne nadležnosti, ne uzimajući u obzir finansijske analize predlaže određene incijative. I u tom smislu ovu incijativu smatram neobiljnom i neću je podržati.
Hvala kolegice Pendeš. Drugi put, ispravka krivog navoda, kolega Bećirović. Izvolite.
... komentarišem. Odustajem.
Zatvaramo raspravu po ovoj točki dnevnog reda. Glasujemo o izaslaničkoj incijativi kolege Bećirovića. Molim vas pokrenite proceduru glasovanja. Hvala. Nazočno 14 – za 6, protiv 7, suzdržan 1. Federacija BiH 6 za, 3 protiv, 1 suzdržan. Republika Srpska – 4 protiv. Nema opće većine, konstatiram izaslanička incijativa kolege Bećirovića nije usvojena. 21 Hvala lijepo. Na dnevnom redu su ostala još davanja suglasnosti za ratifikaciju sporazuma. Predlažem da objedinimo raspravu o izjašnjavanju o točkama 8. do 12. dnevnog reda, uključujući i točku 12. dnevnog reda. Pa molim vas prvo, pošto niko se ne javlja po ovom prijedlogu za raspravu, zaključujem je, da glasujemo o ovom prijedlogu. ____________(?) [[nije uključen mikrofon]] Oprostite, ipak. Kolega Miletiću, izvolite. ____________(?) [[nije uključen mikrofon]]
Neću dugo gospodine predsjedatelju. S obzirom da smo o ovim točkama jučer raspravljali mi na nadležnoj Komisiji, odnosno Povjerenstvu, ja ne znam već koji put, pogotovo, evo, kad su u pitanju ove tačke dnevnog reda koje se odnose na izradu objekata ili lokacija, graničnih prelaza, u ova dva slučaja sa dvije tačke dnevnog reda sa Republikom Srbijom, isti slučaj sa Republikom Hrvatskom, ja Vas zaista molim ukoliko je to moguće još jednom da skrenemo pažnju Vijeću ministara BiH da što prije dođe do potpisivanja sporazuma o granici i sa Republikom Hrvatskom i sa Republikom Srbijom. Hvala lijepo.
Hvala. Ja ću vas zamoliti, evo sada raspravljamo o spajanju točaka. Ukoliko toga imate za raspravu, dajte, ako nemate, ovaj... Kolegice Pendeš? Ne treba je li?
/nije uključen mikrofon/
Hvala. Znači, molim vas pokrenite proceduru glasovanja oko toga da spojimo, objedinimo i raspravu i glasovanje o točkama 8. do 12., uključujući i točku 12. Hvala. Nazočno 14 – za 13, protiv 1. Federacija BiH – 9 za, 1 protiv. Republika Srpska – 4 za. Imamo opću i entitetsku većinu. Konstatiram da je prijedlog usvojen. 22 Ad. 8. – ad. 12. davanje suglasnosti za ratifikacije sporazuma Dobili ste Mišljenje Povjerenstva za vanjsku i trgovinsku politiku, carine, promet i veze Doma naroda. Riječ dajem kolegici, kolegi, oprostite, Amiru Fazliću, predsjedatelju Povjerenstva. Ima li potrebe?
/nije uključen mikrofon/
Nema. Otvaram raspravu, rekli smo zajednička je rasprava o svim točkama. Kolega Bećiroviću, izvolite.
Pola sporazuma koje danas treba usvojiti odnose se na sporazume Srbije i BiH. Ja se samo pitam do kada će ovdje na državnom nivou da ovo bude švedski stol i da SNSD dolazi na sjednice i da stavlja tačke dnevnog reda samo koje njih interesiraju. S druge strane, pitam šta rade drugi ministri u Vijeću ministara BiH? Nema budžeta ni za prošlu godinu, nema budžeta za ovu godinu, kako to da samo ove tačke dnevnog reda dolaze na dnevni red? Zato sam ustao da kažem da je ovo jedno neodrživo stanje.
Hvala kolega Bećiroviću. Niko se nije prijavio za raspravu, ne vidim ni interesa. Zaključujemo raspravu. Glasujemo za davanje suglasnosti za razifikaciju sporazuma iz točke 8. do 12., uključujući i točku 12. današnjeg dnevnog reda. Molim vas pokrenite proceduru glasovanja. Nazočno 14 – za 14, protiv niko, suzdržan niko. Federacija BiH – 10, svi za. Republika Srpska 4, svi za. Postoji opća i entitetska većina. Konstatiram, dali smo suglasnost za ratifikaciju sporazuma iz točke 8. do 12. dnevnog reda, uključujući i točku 12. Zaključujem ovu 20. sjednicu. Naknadno ćete biti obaviješteni o datumu održavanja naredne sjednice Doma naroda. Hvala lijepo. Sjednica završena u 12 i 27 sati.